รัฐบาลไทย-ข่าวทำเนียบรัฐบาล-กรุงไทยร่วมกับสำนักงานตำรวจแห่งชาติ แต่งตั้ง CenPay รับชำระค่าปรับจราจร
วันพุธที่ 28 มีนาคม 2561
กรุงไทยร่วมกับสํานักงานตํารวจแห่งชาติ แต่งตั้ง CenPay รับชําระค่าปรับจราจร
าคารกรุงไทยร่วมกับสํานักงานตํารวจแห่งชาติแต่งตั้ง บริษัท ห้างเซ็นทรัล ดีพาทเมนท์สโตร์ จํากัด เป็นตัวแทนชําระเงิน (แบงก์กิ้งเอเจนท์) เพื่อขยายช่องทางบริการรับชําระค่าปรับจราจรผ่านเคาน์เตอร์ของ CenPay 8 พันจุดทั่วประเทศ
ธนาคารกรุงไทยร่วมกับสํานักงานตํารวจแห่งชาติแต่งตั้ง บริษัท ห้างเซ็นทรัล ดีพาทเมนท์สโตร์ จํากัด เป็นตัวแทนชําระเงิน (แบงก์กิ้งเอเจนท์) เพื่อขยายช่องทางบริการรับชําระค่าปรับจราจรผ่านเคาน์เตอร์ของ CenPay 8 พันจุดทั่วประเทศ อํานวยความสะดวกให้กับผู้ที่ได้รับใบสั่งแบบไม่เรียกเก็บใบขับขี่ เริ่มให้บริการ 2 เม.ย.นี้
ในวันนี้ (28 มีนาคม 2561) พลตํารวจโท ณัฐธร เพราะสุนทร ผู้ช่วยผู้บัญชาการตํารวจแห่งชาติ หม่อมหลวงณัฏฐ์ชัญญา ทวีวงศ์ รองกรรมการผู้จัดการใหญ่ สายงานบริหารจัดการทางการเงินเพื่อธุรกิจ ธนาคารกรุงไทย และ นายมนตรี สิทธิญาวณิชย์ รองกรรมการผู้จัดการใหญ่ บริษัท ห้างเซ็นทรัล ดีพาทเมนท์สโตร์ จํากัด ร่วมแถลงข่าวการให้บริการรับชําระค่าปรับจราจร ผ่านเคาน์เตอร์ CenPay ณ ธนาคารกรุงไทย อาคารสํานักงานใหญ่
พลตํารวจโท ณัฐธร เพราะสุนทร ผู้ช่วยผู้บัญชาการตํารวจแห่งชาติ เปิดเผยว่า จากที่สํานักงานตํารวจแห่งชาติได้จัดทําโครงการ PTM: Police Ticket Management ซึ่งเป็นโครงการบริหารจัดการระบบใบสั่ง ที่สอดคล้องกับแผนยุทธศาสตร์ “ไทยแลนด์ 4.0” โดยมีระบบควบคุมการออกใบสั่ง, การชําระใบสั่ง และการจัดทําสถิติการกระทําความผิดกฎจราจรประเภทต่างๆ เพื่อเสริมสร้างวินัยการใช้รถใช้ถนน พัฒนามาตรการป้องกันการเกิดอุบัติเหตุบนท้องถนน โดยใบสั่งแบบใหม่จะต้องมีเครื่องหมาย PTM จึงจะสามารถชําระค่าปรับจราจรได้ที่ธนาคารกรุงไทย นอกจากนี้เพื่อความสะดวก ยังเพิ่มช่องทางการชําระที่เคาน์เตอร์ CenPay ถือเป็นการยกระดับมาตรฐานงานด้านบริการแก่ประชาชน
หม่อมหลวงณัฏฐ์ชัญญา ทวีวงศ์ รองกรรมการผู้จัดการใหญ่ สายงานบริหารจัดการทางการเงินเพื่อธุรกิจ ธนาคารกรุงไทย กล่าวว่า ธนาคารกรุงไทยได้แต่งตั้งบริษัท เซ็นทรัล ดีพาทเม้นท์สโตร์ จํากัด เป็นตัวแทนรับชําระเงินค่าปรับจราจรผ่านเคาน์เตอร์ CenPay ซึ่งเป็นการยกระดับมาตรฐานงานด้านบริการแก่ประชาชน เพื่อเพิ่มความสะดวกให้กับประชาชนได้ทั่วถึงมากยิ่งขึ้น จากที่ผ่านมาธนาคารได้ให้บริการรับชําระค่าปรับจราจรผ่านสาขา ตู้ ATM และ KTB netbank
ทั้งนี้ ธนาคารกรุงไทยถือเป็นธนาคารแรกที่สนับสนุนนโยบายภาครัฐ เรื่องการรับชําระค่าปรับจราจร โดยธนาคารเล็งเห็นถึงคุณค่าของโครงการนี้ ที่มุ่งลดอุบัติเหตุบนท้องถนน โดยเริ่มจากการเคารพกฎจราจร และช่วยในการจัดเก็บข้อมูลสามารถ นําข้อมูลไปใช้ในการพัฒนาประเทศต่อไป
นายมนตรี สิทธิญาวณิชย์ รองกรรมการผู้จัดการใหญ่ บริษัท ห้างเซ็นทรัล ดีพาทเมนท์สโตร์ จํากัด กล่าวว่า CENTRAL Group มีความยินดีอย่างยิ่งที่ได้รับความไว้วางใจจากสํานักงานตํารวจแห่งชาติ และธนาคารกรุงไทยแต่งตั้งเป็นตัวแทนชําระเงิน (Banking Agent) ค่าปรับจราจร ผ่านเคาน์เตอร์ของ CenPay ในเครือ CENTRAL Group ทั้งหมดกว่า 8 พันจุดทั่วประเทศ โดย CENTRAL Group ถือเป็น Non Bank กลุ่ม Retail เจ้าแรกที่เริ่มให้บริการรับชําระค่าปรับจราจร
CENTRAL Group เป็นกลุ่มธุรกิจ Retail อันดับต้นของประเทศที่เล็งเห็นความสําคัญในการร่วมมือกับภาครัฐ ในการผลักดันให้สังคมไทยมีการพัฒนาที่ดีขึ้น และสอดคล้องกับยุทธศาสตร์ของรัฐบาล โดยใช้จุดแข็งของ CENTRAL Group คือ ความใกล้ชิดการเข้าถึงและเป็นแหล่งรวมประชาชนทุกกลุ่ม ทุกอาชีพ เช่น ร้านสะดวกซื้อ แฟมิลี่มาร์ทที่เข้าถึงพื้นที่ในระดับที่อยู่อาศัยในเมืองท่องเที่ยว แหล่งออฟฟิศ หรือกลุ่มคนที่ชอบซื้อสินค้าในซูปเปอร์มาร์เก็ตอย่าง ท็อปส์ และยังมี บีทูเอส ออฟฟิศเมท เพาเวอร์บาย ซูเปอร์สปอร์ต ไทวัสดุ โฮมเวิร์ค บ้านแอนด์บียอนด์ มัทสึโมโตะ คิโยชิ ที่ตอบสนองความต้องการลูกค้าได้ทุกๆ ด้าน รวมไปถึง ห้างสรรพสินค้า ที่มีคนมาใช้บริการเป็นจํานวนมากทุกวัน อย่าง เซ็นทรัล และ โรบินสัน
ซึ่งต้องขอขอบคุณสํานักงานตํารวจแห่งชาติและธนาคารกรุงไทยที่ให้ความไว้วางใจแต่งตั้งให้ทาง CenPay ในเครือ CENTRAL Group รับชําระค่าปรับจราจร เพื่อเป็นการอํานวยความสะดวกให้กับประชาชน โดยเริ่มให้บริการตั้งแต่ 2 เม.ย.2561 เป็นต้นไป
ฝ่ายสื่อสารองค์กรและภาพลักษณ์
โทร. 0-2208-4176-78